Նա կանգ առավ, ասես ապտակ էր ստացել: Արդյոք իմացե՞լ էր քույրը, որ ինքը տարվել է թղթախաղում, թե՞ նորից բլեֆ էր անում: Մի քիչ փող աշխատելու համար էր քիթը այղ գործի մեջ խոթել, բայց ամեն անգամ ավելի վատ էր տանուլ տալիս: Եթե հայրը ողջ լիներ, առանց տարիքին նայելու, գոտիով կծեծեր իրեն: Բրնձաձև ամրակներով կարմիր և սրճագույն գոտիով: Մյուս գոտիների ամրակները կաշվից շատ էին ցավեցնում, իսկ կարմիր և սրճագույն գոտու կաշին, ոչ թե ամրակը: Գուցե որ եզա՞ն կաշի էր: Դա կարո՞ղ էր տրամաբանական բացատրություն ունենալ: Թե՞ իր երևակայության խաղն էր այսքան ժամանակ, նա վախեցել էր մի գոտուց, հավատացել, որ մյուսներն այդքան չեն ցավեցնում, մյուս գոտիներով ծեծվելիս իրեն ավելի հաջողակ էր համարել: